CELEX: C2004/262/18
Language: da
Date: 2004-10-23 00:00:00
Title: Domstolens dom (Første Afdeling) af 9. september 2004 i sag C-72/03, Carbonati Apuani Srl mod Comune di Carrara (anmodning om præjudiciel afgørelse fra Commissione tributaria provinciale di Massa) (Afgifter med tilsvarende virkning som told — afgift, der opkræves på marmor, der udvindes på en kommunes område, som følge af, at marmoret transporteres ud over kommunegrænsen)

23.10.2004   
            
            
               DA
            
            
               Den Europæiske Unions Tidende
            
            
               C 262/9
            
         
      DOMSTOLENS DOM
   
   (Første Afdeling)
   af 9. september 2004
   i sag C-72/03, Carbonati Apuani Srl mod Comune di Carrara (anmodning om præjudiciel afgørelse fra Commissione tributaria provinciale di Massa) (1)
   
   (Afgifter med tilsvarende virkning som told - afgift, der opkræves på marmor, der udvindes på en kommunes område, som følge af, at marmoret transporteres ud over kommunegrænsen)
   (2004/C 262/18)
   Processprog: italiensk
   I sag C-72/03, angående en anmodning om præjudiciel afgørelse i henhold til artikel 234 EF, indgivet af Commissione tributaria provinciale di Massa Carrara (Italien) ved afgørelse af 11. december 2002, indgået til Domstolen den 18. februar 2003, i sagen Carbonati Apuani Srl mod Comune di Carrara, har Domstolen (Første Afdeling), sammensat af afdelingsformanden, P. Jann, og dommerne A. Rosas, S. von Bahr, R. Silva de Lapuerta og K. Lenaerts (refererende dommer), generaladvokat: M. Poiares Maduro, justitssekretær: ekspeditionssekretær L. Hewlett, den 9. september 2004 afsagt dom, hvis konklusion lyder således:
   
               1)
            
            
               En afgift, der er proportional med en vares vægt, der udelukkende opkræves i en kommune i en medlemsstat, og som opkræves for en kategori af varer som følge af, at de transporteres ud over kommunegrænsen, udgør en afgift med tilsvarende virkning som udførselstold i artikel 23 EF's forstand, uanset at afgiften ligeledes pålægges varer, hvis endelige bestemmelsessted ligger inden for den pågældende medlemsstat.
            
         
               2)
            
            
               Artikel 23 EF kan ikke påberåbes til støtte for krav om tilbagebetaling af beløb, der inden den 16. juli 1992 er opkrævet i form af afgiften på marmor, medmindre den, der fremsætter kravet, inden denne dato har anlagt sag eller på tilsvarende måde administrativt fremsat krav om tilbagebetaling.
            
         
      (1)  EFT C 83 af 5.4.2003.